**ΕΝΟΤΗΤΑ 19η – ΑΠΟ ΤΗΝ 3η ΣΕΠΤΕΜΒΡΙΟΥ ΤΟΥ 1843 ΕΩΣ ΤΗΝ ΕΞΩΣΗ ΤΟΥ ΟΘΩΝΑ (1862)**

***Α. Η καθιέρωση της Συνταγματικής Μοναρχίας***

☞ ***Σύνταγμα του 1844*** 🡪 Θεσπίζεται η **συνταγματική μοναρχία**.

**Βασικές προβλέψεις** του Συντάγματος: α) Ο **μονάρχης** είναι **κυρίαρχος παράγοντας** του πολιτεύματος, β) η **νομοθετική εξουσία** ασκείται από το **βασιλιά**, τη **γερουσία** (ορίζεται από το βασιλιά με ισόβια θητεία) και τη **βουλή**, γ) η **εκτελεστική εξουσία** ασκείται από τους **υπουργούς**, που διορίζονται και παύονται από το βασιλιά, δ) οι **δικαστές** διορίζονται και παύονται από το βασιλιά.

***Β. Η διαμάχη αυτοχθόνων – ετεροχθόνων***

*❖* ***Αυτόχθονες*** = Έλληνες γεννημένοι σε περιοχές που εντάχθηκαν στο ελληνικό κράτος.

*❖* ***Ετερόχθονες*** = Έλληνες γεννημένοι σε περιοχές που βρίσκονταν έξω από τα σύνορα του ελληνικού κράτους.

Οι αυτόχθονες πιέζουν ώστε να μην επιτρέπεται στους ετερόχθονες να διοριστούν σε θέσεις της διοίκησης και να μπορούν να εκλεγούν βουλευτές μόνο σε οικισμούς ετεροχθόνων.

***Γ. Η λειτουργία του πολιτεύματος***

***Δ. Η πρωθυπουργία του Ιωάννη Κωλέττη***

**Αρνητικό πρόσημο** στις πολιτικές του ενέργειες 🡪 Συνεργάστηκε με τον Όθωνα, παραβίασε επανειλημμένα το Σύνταγμα και σπατάλησε κρατικούς πόρους για να εξυπηρετήσει τους ψηφοφόρους του.

***Ε. Μεγάλη Ιδέα και αλυτρωτισμός***

**Μεγάλη Ιδέα (Ιωάννης Κωλέττης)**: η αντίληψη ότι για την ανάπτυξη της Ελλάδας και το ξεπέρασμα των προβλημάτων της ήταν αναγκαία η ενσωμάτωση όσο το δυνατόν περισσότερων εδαφών από την οθωμανική αυτοκρατορία, στα οποία ζούσαν ελληνικοί πληθυσμοί.

**Αλυτρωτισμός**: η πολιτική που στόχευε στην ελευθέρωση των αλύτρωτων Ελλήνων από την οθωμανική καταπίεση (**αλύτρωτοι** = Έλληνες που ζούσαν στην Οθωμανική Αυτοκρατορία).

❖ Στον αντίποδα αυτής της πολιτικής στεκόταν ο **Αλέξανδρος Μαυροκορδάτος**, ο οποίος έδινε **προτεραιότητα στην οικονομική ανάπτυξη της Ελλάδας**.

***Στ. Ο Κριμαϊκός πόλεμος (1854-1856) και τα αποτελέσματά του***

|  |  |
| --- | --- |
| ***Γεγονότα*** | ***Αποτελέσματα*** |
| **1854**: Ξεσπά **ρωσοτουρκικός πόλεμος**, η **Αγγλία** και η **Γαλλία** συνδράμουν την Οθωμανική Αυτοκρατορία και ο πόλεμος μεταφέρεται στην Κριμαία. Αγγλικά και Γαλλικά στρατεύματα **καταλαμβάνουν τον Πειραιά** και απαιτούν **ελληνική ουδετερότητα**.  | 1) **Η Ρωσία ηττάται**. |
| 2) **Χάτι Χουμαγιούν**: μεταρρυθμίσεις για την **εξασφάλιση ισότητας** στους χριστιανικού πληθυσμούς της Οθωμανικής Αυτοκρατορίας. |
| 3) Διάλυση των παλιών ελληνικών κομμάτων. |

***Ζ. Η έξωση του Όθωνα***

☞ Με τη διάλυση των παλιών κομμάτων εμφανίζονται τη δεκαετία του 1850 νέοι πολιτικοί.

❖ Δημιουργείται επαναστατική κατάσταση με αίτημα την εκδίωξη του Όθωνα. Ο Όθωνας αποπέμπεται το 1862.

**Εργασία**

Η πρωθυπουργία του Κωλέττη διήρκεσε μια τριετία (1844 ως το θάνατό του, 31 Αυγούστου/ 12 Σεπτεμβρίου 1847). Όπως η κυβέρνηση Μαυροκορδάτου, έτσι και του Κωλέττη δε συνέβαλε στη δημιουργία ομαλού πολιτικού βίου στην Ελλάδα. Η εσωτερική του πολιτική είναι γεμάτη από ανωμαλίες, αταξίες, καταχρήσεις των δημοσίων χρημάτων, αυθαίρετους διορισμούς και παύσεις υπαλλήλων, ταραχές κλ. Ήταν ένας μεγάλος κομματάρχης, άφθαστος στην ψηφοθηρία, καθώς και στην καιροσκοπία· απέβλεπε δηλαδή ιδιαίτερα στην αύξηση των μελών του κόμματός του και στην αναρρίχησή του στην αρχή. Απουσίαζε σχεδόν συνεχώς από τις συνεδριάσεις της βουλής, ενώ δεν παρέλειπε να δέχεται τους ψηφοφόρους του που συνωθούνταν έξω από το σπίτι του, κοντά στην Πύλη του Αδριανού, για να τον παρακαλέσουν για κάποιο προσωπικό τους ζήτημα, για κάποιο ρουσφέτι. […] Ο Κωλέττης καλλιέργησε, όσο κανείς προηγούμενός του, τα σπέρματα της συναλλαγής και της πολιτικής διαφθοράς, τα οποία εισέδυσαν βαθιά στην παράδοση των πολιτικών ηθών της χώρας. Ο Κωλέττης ήταν ακόμη ο πρώτος Έλληνας πολιτικός, που διαχειριζόμενος τα κοινά απέκτησε μεγάλη περιουσία, 630.000 δραχμές της εποχής εκείνης.

Αλλά και ως προς την εξωτερική πολιτική ο Κωλέττης, ο παρουσιαζόμενος ως ο κατ’ εξοχήν θιασώτης της Μεγάλης Ιδέας, δεν έχει τίποτε να παρουσιάσει.

*Απ. Βακαλόπουλος, Νέα ελληνική ιστορία, 1204-1985, εκδ. Βάνιας,Θεσσαλονίκη 1991, σελ. 249-250*

☞ Αφού διαβάσετε το παραπάνω παράθεμα να καταγράψετε τον πολιτικό βίο του Ιωάννη Κωλέττη κατά τα χρόνια της πρωθυπουργίας του και με βάση αυτή την καταγραφή να καταγράψετε την προσωπική σας κριτική και γνώμη σχετικά με την πολιτική του Ιωάννη Κωλέττη.